КЕВИН СПЕЙСИ
ДЖЕФ БРИДЖЕС
К-ПАКС
АЛФРЕ УДАРД
МЕРИ МАККОРМАК
ПИТЪР ДЖЕРЕТИ СОЛ УИЛЯМС и др.
Дайте долар на бездомния ветеран!
Бил съм се с баща ти във Виетнам. Този крак още не ми е платен!
Обед в Шанхай!
Приемам и пътнически чекове. И на теб аригато.
Заповядай. - Благодаря.
Какво искате от мен?
Ще ви помогна. - Какво стана?
Отдръпнете се.
Кой ви взе чантата? Този ли? - Едни хлапета бяха, но избягаха.
Имаме жертва на грабеж с рана на лицето на вход 42.
Моля, застанете тук.
Пътувате ли за някъде? - Вече пристигнах.
Засега приключвам с пътуването.
Къде ви е багажът? - Не ми е необходим багаж.
Имате ли билет от влака? - Не пристигнах с влак.
Бихте ли си свалили очилата? - Предпочитам да остана с тях.
Бях забравил колко е светло на планетата ви.
Разбирам. Имаме си работа с психичноболен.
Моля, елате с нас, господине. - Разбира се.
Фреди?
Видя ли този човек да влиза?
Не съм. Появи се от нищото.
Нали ме разбираш? - Да, Фреди, отлично те разбирам.
Музика ЕДУАРД ШИЪРМЪР
Оператор ДЖОН МАТИСЪН
По романа на ДЖИЙН БРЮЪР
Сценарий ЧАРЛС ЛЕВИТ
Режисьор АЙЪН СОФТЛИ
Не искам да излизам, защото тези неща убиват.
Благодаря.
Може да вдишате химикалите, да не говоря за космическите лъчи,
вируса "Западен Нил" и новата неизвестна болест по гълъбите.
Аз съм чувал за нея. - Храната също ме безпокои.
В закусвалнята сервират студена храна, пълна с бацили.
Вземете мерки, д-р Пауъл. Само температурата убива бацилите.
Ще го имам предвид. Веднага ще се погрижа.
Междувременно започнете да си взимате лекарствата.
Ще ви помогнат да заспивате. Нуждаете се от сън, Ърни.
Сънят е полезен.
Времето ни изтече ли? - Само за днес, Ърни.
Две обаждания: Съпругата ви поръча бутилка вино.
И д-р Чакраборти ви праща пациент от "Белвю" за преглед.
Кой е този път? Исус Христос или Жана Д'Арк?
Не уточни.
Преди месец го приели в "Белвю".
Подозират халюциногенна интоксикация.
Но не откриват никакви следи в кръвта му.
ЕКГ-то и изследванията са нормални.
Няма мозъчно сътресение, тумор, епилепсия или друго заболяване.
Но дори след месец амнезията и халюцинациите му продължават.
Твърди, че не е човек, а гост от друга планета.
Цели три седмици е приемал торазин, по 300 мг дневно,
без никакъв резултат?
Как може да не реагира на 300 мг торазин?
Затова го пратиха при вас. - Чудесно.
Няма документи, не отговаря на описанията на издирваните.
Какво е това? - Беше у него.
Да се надяваме, че и извънземните имат здравна осигуровка.
Тук е, докторе. - Благодаря, Джойс.
Картон 287. Нарича се Прот.
Кротък е като котенце, докторе. - Заповядайте, седнете.
"Заповядайте"... Интересен израз.
Позволете да се представя. - Д-р Марк Пауъл,
завеждащ клиничната психиатрия на Манхатънския институт.
Отлично, вече знаете къде сте.
И така... Прот ли бяхте? - Проут.
Проут, тук сме, за да... - Може ли?
Моля.
Червена превъзходна. Така наричате този сорт.
Любимият ми. - Първо искам да ви попитам...
Знаете ли защо сте тук? - Разбира се. Мислите ме за луд.
Предпочитаме термина "болен". Смятате ли, че сте болен?
Само от носталгия. - Нима? А къде е домът ви?
К-ПАКС.
Главно К, тиренце, главни букви ПАКС.
К-ПАКС е планета.
Не се безпокойте, няма да ви разкъсам.
Не съм обезпокоен.
Но са ми известни само 9 планети. - Всъщност са десет.
Не съм от тази слънчева система. К-ПАКС е на 1000 светлинни години.
В съзвездието, което наричате Лира. - Доста е далеч.
Любопитно ми е как стигнахте до Земята.
Овладели сме енергията на светлината.
Знам, че ви звучи налудничаво.
Не сте дорасли да овладеете светлинното пътуване.
А вие пътувате със скоростта на светлината?
Не, многократно по-бързо.
Иначе пътуването дотук би отнело хиляда години, нали?
А ако ви кажа, че според един землянин на име Айнщайн,
няма по-голяма скорост от тази на светлината?
Ще ви отвърна, че погрешно сте разбрали Айнщайн.
Може ли да ви наричам Марк? Всъщност Айнщайн казва,
че подобно ускорение е невъзможно, защото масата ще стане безкрайна.
Айнщайн не споменава за пътуване с тахионова скорост.
Тахион?
Долавям нотка на скептицизъм. - Съвсем не.
Но вие говорите английски толкова добре.
Английският не е труден език. Опитайте този.
Малко съм объркан. Може би вие ще ми обясните.
Защо след като сте гост от космоса приличате толкова на земните хора?
Защо сапуненият мехур е кръгъл? - Защо е кръгъл?
За образован човек твърде често прибягвате до повторения.
Сапуненият мехур е кръгъл,
защото това е оптималната енергийна конфигурация.
По тази причина на вашата планета изглеждам като вас.
На К-ПАКС приличам на К-Паксианец.
Защо дойдохте на нашата планета, Проут?
Бил съм тук много пъти.
Какво ме доведе за първи път? Не знам.
Може би чистото любопитство.
Не бях посещавал планета от клас ВА-3.
Клас ВА-3? - Ранен стадий на еволюцията.
С несигурно бъдеще.
Ако дам всичко, което притежавам, на бедните...
Хауи, върви. Поговори с него.
Хайде.
Наистина ли сте отгоре?
Наистина.
Аз съм от К-ПАКС.
И как...
Що за място е това? - По-голяма е от вашата планета.
Имаме седем пурпурни луни.
Глупости...
Разказвайте.
К-ПАКС е най-красива, когато К-МОН И К-РИЛ се срещнат.
Това са двете ни слънца. Наричате ги Агапе и Сатори.
Приключи ли с домашното, Аби? - Да.
Падна ми още едно зъбче. - Дай да видя!
Ще чакаме феята на зъбчетата. - Тя е измислена, татко.
Вече се нахраниха. Как мина денят?
Влакът закъсня и тръгнахме чак в 6:30 ч.
Трябваше да хвана някой лъч. - Какво?
Нищо, как мина твоят ден? - Резервирах вила за август.
Идеално ни устройва, защото Аби е на лагер до 15-и.
Плати ли вече? Още не бяхме решили твърдо, Рейч!
Казах, че може да си починем през август.
Може и да почнем да плащаме за времето ти.
Виж, публикували са писмото ми.
Говорих с Натали да преподавам в занималнята догодина,
ако реша да се върна на работа.
А сутринта ми падна главата, но я заших със зъболекарски конец.
Конец ли? Извинявай, не те чух.
Знам. Хайде да вечеряме.
Влакът закъсня, изморен съм, а ни пращат пациенти от града.
Знам.
Вониш.
Приятен ден, Сал.
Бил съм на 64 планети в нашата галактика.
Само на Земята има хомо сапиенс. - Кога пристигна?
Преди 4 години и 9 месеца. - А на каква възраст си?
В земно време на 337 години.
Остарях със седем при пътуването със скорост от 6 пъти С.
Но ми се сториха като миг, Марко.
Времето се изкривява при свръхсветлинна скорост.
Психоза и бягство от реалността.
Измъкваш се с тази диагноза.
Убеден е, че идва от друга планета. Да не страда от времевата разлика?
Защо не реагира на халдол? - Халдолът може да засили психозата.
Случвало се е, макар и рядко.
Не казвам, че лекарствата не помагат в неговия случай.
Може да пробваме бетазин.
Ще експериментираме, преди да сме му поставили диагноза?
Имаш ли друга идея? - Не е опасен.
Защо не го опознаем първо? - Имаме десет нови пациенти.
Може и наистина да е.
Какво? - От планетата К-ПАКС.
Погледнете картона на Дейвис.
Дори само плодовете ви си струват пътуването.
Ще ми разкажеш ли за детството си на К-ПАКС?
Къде си роден?
Бил ли си роден?
Имат ли К-Паксианците бебета?
Да, както и на земята, но за разлика от вас,
репродукцията е неприятен процес. - Нещо като зъбобол ли?
Все едно ти стискат топките в менгеме, но цялото тяло.
На всичкото отгоре ти се гади и миризмата е ужасно неприятна.
Кулминацията е като удар в стомаха и падане в яма с лайна от мод.
От мод ли? - Нещо като вашия скункс,
но по-миризлив.
Ако усещането е толкова ужасно, как се възпроизвеждате?
Много внимателно.
Какво правиш? - Записвам си нещо за доклада.
Описваме местата и хората, които срещаме из галактиката.
Добро утро, Бети. - Добро утро, Проут.
Добро утро, Наваро. Г-н Фридман.
Добро утро, Мария. - Аз съм Ванеса.
Добро утро, Бес. - Тя не говори с никого.
Страхува се, че от устата й ще излезе дим.
Тук е от дете. Къщата им се подпалила.
Децата не бива да играят с кибрит. - Пожарът бил от късо съединение.
Защо си измисляш истории? - Ърни има развинтена фантазия.
Лицемер!
Хайде, Дорис, все някога трябва да излезеш.
Виж какво съм ти донесъл.
Посмей още веднъж и отиваш в карцера.
Нейно величество не излиза, дори за да хапне.
Писна ми вече. Всеки ден ме замерва с храната.
Обслужването е под всякаква критика!
Добро утро, г-жо Арчър. Дорис...
Не очаквах гости този следобед.
Извинете ме.
Сервирано е за двама.
Да, очаквам един човек.
Откога го чакате? - 11 години.
Някои хора тук смятат, че съм луда,
но аз се считам за романтичка.
Валс под лунните лъчи, вечеря на свещи
или залез... - Имаме залези.
На К-ПАКС има две слънца. Изгряват заедно на 200 години.
Гледката е невероятна.
Чувствителен е към белия спектър,
а обхватът му е изключително интересен.
Обясни ми.
Реагира на вълни от порядъка на 300-400 ангстрьома.
Ултравиолетова светлина.
Той обясни, че поради естеството на светлината на неговата планета,
К-Паксианците са привикнали да живеят в здрач.
Чакай малко. Мислех, че хората не виждат ултравиолетовите лъчи.
Не ги виждат.
Добро утро, Джойс. Чудесна конфигурация носиш днес.
Благодаря.
От "Мейсис". - Заповядай.
Така е много по-добре. Почти като у дома.
Проут, надявам се да ми разкажеш нещо повече за дома.
Какво искаш да знаеш?
Имаш ли семейство на К-ПАКС?
Там не е като тук, Марк.
Нямаме семейства в смисъла, в който вие влагате.
Семейството би било абсурдно, както е и на повечето планети.
С други думи...
Ти не познаваш родителите си.
На К-ПАКС всички заедно отглеждат децата.
Те обикалят около нас и се учат ту от един, ту от друг.
Имаш ли деца? - Не.
А дали имаш съпруга, която да те чака на К-ПАКС?
Марк, Марк...
Изобщо не ме слушаш, нали?
На К-ПАКС няма бракове, няма съпруги и съпрузи.
Няма семейства.
Разбирам.
В такъв случай...
Каква е обществената структура? Правителството?
Нямаме нужда от такова. - Нямате ли закони?
Нито закони, нито адвокати. - Как различавате доброто и злото?
Всяко същество във вселената различава доброто и злото.
И все пак...
Ако някой направи нещо лошо...
Ако убие или изнасили,
как бихте го наказали?
Ще ти кажа нещо, Марк.
Вие, хората, вярвате в максимата "око за око",
която е известна с глупостта си из цялата вселена.
Вашите Буда и Христос имали различни възгледи,
но никой не им обърнал внимание, дори будистите и християните.
Хора, хора,
понякога е трудно да си представим как сте стигнали толкова далеч.
Внимавай, Джош!
Хайде, деца.
Ей, къде си в момента?
Ела.
Хайде, деца, измийте се.
Джош, стига си дразнил кучето.
Сядай, Джош. - Заповядайте.
Остави го тук. - Ето.
Изглежда великолепно. - Стив, как пътувахте от Принстън?
Не беше зле. - Спряхме да видим Майкъл.
Много мило, сестричке. Доста сте заобиколили.
Той имаше рожден ден. - Много добре знам.
Пратих му картичка и голям чек, както обикновено.
Няма да е зле да вдигнеш телефона и да чуеш собствения си син.
Благодаря, Аби. Би ли ми подала картофената салата?
Заповядай. - И той би могъл да ми телефонира.
Мисля да го поканя за Коледа. - Чудесно.
Той кара Коледа при майка си.
Няма да дойде. - Кога за последно си го канил?
Сега мен ли анализирате? Искаш ли бира?
Може ли малко царевица, мила?
Стив, ще ти поискам една необичайна услуга.
Какво мога да направя за теб? - Имам един пациент...
Пациент, който е компетентен в твоята област.
Пациент астроном ли? - Разкажи ми.
Твърди, че идва от К-ПАКС. - Ама че смешно име!
Била на 1000 светлинни години, до съзвездието Лира.
Има ли голяма зелена глава? Май го познавам.
Много е убедителен.
Естествено, че е човек.
Но по-убедителен от него не съм срещал.
Ако му докажа, че К-ПАКС съществува във въображението му,
може да разбера кой е всъщност.
Добре, ще ти дам цял списък с въпроси, които да му зададеш.
Книгите му са разпилени по бюрото както обикновено,
но той само си седи. - Някой сменил ли е лекарствата му?
Дадох му както обикновено анафонил 250 мг.
Става му нещо.
Параноиците не гледат през прозореца просто ей така.
Хауи?
Добро утро, д-р Пауъл.
Добро утро. Търсиш ли нещо?
Синята птица. - Синята птица ли?
Синята птица на щастието.
Проут ми каза да намеря синята птица на щастието.
Проут ти е казал...
Това е изпитание, първото от три.
Още не знам другите две.
Той ще ми ги възложи.
Ако се справя и с трите,
ще се излекувам.
Продължавай да дишаш. Видя ли?
Няма никакви амонячни частици. Ако имаше, аз щях да ги видя.
Нищо не виждам. - Маймунката на 7 часа.
Изкъпи се.
Ърни, би ли ни извинил?
Радвам се да те видя навън.
Проут, едно е да проявиш интерес към другите пациенти.
Друго е да лъжеш, че ги лекуваш. - Изглеждаш разстроен, Марк.
Или както казва Наваро, трябва да разпуснеш.
За твое сведение всички същества са способни да се лекуват сами.
Ние го знаем от милиони години. - На тази планета,
аз съм лекар, а ти - пациент. - Любопитно човешко разграничение.
Не е твоя работа да лекуваш Хауи, нито Ърни, нито Мария.
Това е мое задължение. - А защо още не си ги излекувал?
Между другото, ето отговорите на онези въпроси.
Дано те задоволят.
Не знам какво да ти кажа, Марк.
Откачена работа. - Празни приказки, нали?
Не точно.
Пациентът ти твърди, че К-ПАКС
е в орбита около бинарната система Агапе и Сатори.
Недалеч от съзвездието Лира. - Прочел го е някъде.
Това е най-странното, Марк. Не би могъл.
С изключение на шефа ми, Дънкан Флин, видния астрофизик,
и двама-трима негови колеги, никой не е запознат с тези планети.
Не сме публикували нищо в пресата.
Кажи ми честно, това номер на Дънкан ли е?
Шегичка. - Не е шегичка, Стив.
А наскоро да е изчезвал някой астрофизик?
Не съм чувал. Но един-двама колеги биха искали да видят твоя човек.
Много ти благодаря, Стив.
Но за разлика от вас, репродукцията е неприятен процес.
Нещо като зъбобол ли?
Не много бързо.
Това ли е твоят квартал?
Господа, благодаря, че ме приехте. - Ние ви благодарим, д-р Пауъл.
За нас също е важно да разплетем тази загадка.
Позволете да ви представя Проут. - Много ми е приятно.
Д-р Бекър и д-р Флин.
Д-р Пател и д-р Хеслър.
Докторе, докторе, докторе...
Колко доктори имате на вашата планета?
Заповядай, Проут, седни.
"Заповядай..." - Леле майко!
Чувстваш ли се у дома си?
Записките ви са много интересни. Имаме някои въпроси към вас.
Моля. - Скачам направо в темата.
Щом можете да плувате.
Започвам с идеята ти за светлинното пътуване.
Какво ще ни кажеш за него?
Абсолютно нищо. Иначе ще се взривите.
Или някой друг ще пострада.
Бихте се изненадали от енергията на един-единствен лъч.
Може би ще ни покажеш как се осъществява.
Да ви демонстрирам ли? - Би било прекрасно.
Адиос. Алоха.
Кога ще... - Вече се върнах.
В моя роден край на това се казва "да те пратят за зелен хайвер".
Аз не съм от същото място, д-р Бекър.
Записали сте, че К-ПАКС
обикаля около Агапе и Сатори до съзвездието Лира.
Озадачени сме откъде знаете за тази планетарна система.
Професоре, в моя роден край това всички го знаят.
Данните са от "Хъбъл".
Направихме компютърно увеличение на снимките на д-р Пател
с телескопите в Чили и Хавай.
Най-ясната картина, която имаме на... мястото, от което идвате.
Ще ви помолим да начертаете диаграма на орбитата
на вашата планета в системата.
С удоволствие.
Мисля, че е нещо такова.
Стивън, можеш ли да го вкараш? - Работя по въпроса.
Какво става?
Предполагам, че изчисленията ми помогнаха да си обясните
ротацията на бинарната звезда,
за която досега нямахте никакво обяснение.
Откъде...
Откъде знаете това?
Как е възможно?
Всеки К-Паксианец го знае.
Както и всяко дете на Земята знае, че вашата планета обикаля Слънцето.
Общоизвестен факт, нали?
Какво стана вътре?
Може да е някой гениален учен.
Някои гении рисуват безупречни копия на Рембранд,
но не могат да си запомнят името.
Нали не му вярваш, Стив?
Не знам на какво да вярвам, но знам, какво видях.
Синята птица!
Хауи!
Къде е синята птица? - Виж!
Господи!
Хауи, върни се!
Сините птици хапят ли, Сал? - Не, миризливецо.
Бес, синя птица!
Тревога във второ отделение!
Синята птица!
Масова истерия!
Бети, какво става тук? - Елате тук.
Д-р Пауъл, елате да видите.
Видя ли я?
Погледни!
Какво става тук, д-р Пауъл? Какво гледате там?
Една сойка. - Сойка ли?
Наистина дойде.
Сойка.
Г-жа Арчър излезе от стаята си.
Синята птица ли е?
Знам кой си ти.
Ти си синята птица.
Лека нощ, Бес.
Как сме днес? - Чудесно.
Браво, Мария. - Мой човек!
Извинявай.
Относно светлинното пътуване...
Дали можеш да ми покажеш как се прави?
Писна ми да душа тази воня вече 10 години.
Искам да се махна оттук.
Бях портиер в хотел "Плаза" 15 години!
И тогава започнах да я забелязвам.
Кое? - Миризмата.
Всички воняха.
Опитах се да им кажа,
а те ме затвориха тук.
А тук мирише още по-ужасно.
С изключение на теб, ти не миришеш.
Затова реших, че ще ми помогнеш.
Ако можеш да вдъхнеш аромата на цветята на моята планета,
полюшвани от кроткия бриз... Напомнят малко на бонбони.
Бих искал да ги помириша.
Бих искал да дойда там...
На твоята планета.
Боя се, че мога да взема само един човек с мен.
Днес имах сеанс със Сал.
Той ми каза, че ще го водиш на К-ПАКС.
Повечето пациенти от отделението ми казаха, че си им обещал.
Дали е мъдро да даваш подобни обещания на пациенти в психиатрия?
Не, обясних на всички, че мога да взема само един.
Не ме разбирай погрешно. Ти си много гостоприемен.
Но времето ми тук е ограничено. И вече нямам търпение да се върна.
На К-ПАКС ли? - Разбира се.
Смяташ да се върнеш на К-ПАКС? - Повтаряш се, Марк.
Първо ще замина на север, след което се връщам на К-ПАКС.
Джойс ми донесе тези вкусни ягоди от градината си в Хобокен.
Прости ми, но съм малко объркан.
Кога заминаваш? - На 27 юли.
Защо? Защо точно на 27-и? - Грижа се за безопасността.
Тук мога да пътувам без опасения, че ще се блъсна в друг,
но от К-ПАКС има постоянен трафик. Трябва да се координираме.
Ти казваш, че ще си заминеш за К-ПАКС на 27 юли.
В 5:51 ч. източно време.
Марк, сънуваш.
Сънуваше нещо.
Татко? - Марк, какво става?
Лягай си, миличка. - Къде отива татко?
Лягай си.
Кога пристигна? - Преди 4 години...
Слушай.
Кога пристигна? - Преди 4 години и 9 месеца.
Преди 4 години, 9 месеца и 3 дни.
Ще станат точно 5 години на 27 юли, когато той си заминава.
Какво? - Връща се на К-ПАКС.
Марк, какво ти става? Часът е два сутринта!
Виж какво ти причинява този човек. - Каза ми, че преди 5 години
на 27 юли с него се е случило нещо ужасно.
Някаква ужасна травма. Трябва да го върна по онова време.
Мамо, какво става? - Хайде да си лягаме.
Космонавтът тук ли е? - Не го наричай така.
Космонавт! - Не, не!
Чуйте ме! Той ще дойде всеки миг.
Искам да се укротите и да се държите естествено.
Космонавт!
Да не ни изпари с лазерното си оръжие?
Как можах да се съглася? - Опитах всичко друго.
Искам да прекара 4-и юли с нас,
може нормалната семейна среда да му помогне.
Кога станахме нормално семейство? - Моля те. Пристигат.
Притеснявам се. - Недей.
Синът на Джойс тренира борба, а мъжът на Бети е бивш полицай.
Здравейте! - Много се радвам, че сте тук.
Прилича на извънземен. - Не го засрамвай.
Добре дошъл, Проут. Това е жена ми Рейчъл.
Приятно ми е.
Много ви благодаря за поканата. - Благодаря, че я приехте.
Внимавай.
Честър, не!
Това куче никого не харесва.
Деца. - Момичета...
Елате тук.
Казва, че не обича да й криете любимата маратонка
и не чува добре с лявото ухо, затова не я стряскайте повече.
Стига бе!
Хайде да сервираме обяда.
Хайде да похапнем.
Хайде, деца!
Внимавай, Габи!
Заповядайте.
Проут, Марк ми каза, че си вегетарианец.
Много е здравословно. - За теб, може би.
Всичко изглежда страхотно! Подай ми хамбургер.
На пианото има снимка на един младеж, освен всички други.
Това е Майкъл. Синът на Марк от първия му брак.
Колко брака има той? - Само два...
Засега.
Засега ли? - Няма да прави световен рекорд.
Но този младеж не е тук.
Той не живее при нас. В колеж е.
Истината е, че с Марк не си говорят.
Не знам защо го споделям с теб. - Вероятно защото съм луд.
Как мога да ти навредя?
Може... Може и затова да е.
Д-р Пауъл ми обясни колко държите на биологичната връзка.
Дали наистина го вярва?
Вие как мислите?
Знаете ли какво е семейство?
Постоянна тревога.
Това не ви го казаха, нали?
Вие нямате семейство.
Не.
Нямаме семейства на К-ПАКС.
Не знаете какво изпускате.
Ще ви донеса лимонада.
Четвърти юли.
Благодаря за поканата, Марк. - За мен е удоволствие.
Ела да ме полюшкаш.
Дръж се здраво.
Готова ли си?
Ела, ела!
Ела на водата! - Недей.
Не отивай там.
Не отивай на водата!
Недей! Стой тук!
Мамо!
Този е силен като бик! - Бети, бързо!
Спрете водата! - Бързо, Джош.
Готово.
Проут, успокой се. Няма нужда, Бети.
Къде са му очилата? - Ето ги.
Добре ли си?
Как си?
На ябълков пай ли мирише?
Миличка, добре ли си?
Люшкаше дъщеря ми все едно го е правил преди,
не като извънземен от К-ПАКС. Видях го.
Сякаш нещо изплува. Спомен от нормалния живот.
Това не е достатъчно. Той е агресивен.
Не е агресивен.
Някой е проявил агресия към него в миналото.
Когато подгони Натали, искаше да я предпази.
От пръскачките ли? - Не знам от какво.
Трябва ми нещо повече от догадки.
Искам да го върнем в миналото, да разберем какво му се е случило
и да го накараме да се пребори с миналото.
Знаеш ли колко е рисковано при такива пациенти?
Това е единственият му шанс. Нямаме време, Клаудия.
Той ми каза, че заминава на 27-и, след три седмици.
На този ден може да е агресивен, да нарани себе си или друг.
Знаеш какъв е проблемът, Марк. Много се сближи с този пациент.
Всички го виждат освен теб. Ще го пратя на четвъртия етаж.
Знам, че се сближих с него, признавам си.
Защо избра да спасиш точно този? - Не знам.
Не знам. По-скоро...
Той избра мен.
Някой виждал ли е Проут?
Замина на север за няколко дни. - На север ли?
Гренландия. Исландия.
Остават му няколко страни, за да си довърши доклада.
Спокойно, д-р Пауъл, ще се върне. - Откъде знаеш, Ърни?
Защото си взе очилата.
На К-ПАКС няма да му трябват.
Пациентите не могат да избягат от тази институция.
Няма следи, че е избягал, но уведомих полицията и социалните.
Какво ще обяснявам сега пред началството?
Психичноболните си стягат багажа да заминат на К-ПАКС.
Намери го.
Ами приютите? Проверихте ли вече?
Не.
Не ви уча как да си вършите работата.
Благодаря ви.
Д-р Пауъл, предполагам. - Къде беше, по дяволите?
Нюфаундленд, Гренландия, Исландия, Лабрадор.
Три дни те издирваме.
Точно в тази градина ти споменах, че ще пътувам.
Щял да пътува! Ти си пациент тук!
И стига с това светлинно пътуване, защото няма да се вържа.
Не ти вярвам, че си пътувал до Исландия или Гренландия.
Не ти вярвам, че си от К-ПАКС.
Смятам, че си човек като мен. - Предпиши си торазин, докторе.
Има само един начин да ме убедиш.
Но ми трябва съгласието ти.
Нарича се хипноза. - Не виждам смисъл.
Ще ти кажа алтернативите.
Ще те препратят на едно място, ще ти бият инжекции,
от които ще се хилиш като зелка през всичките ти останали дни.
Това ли искаш?
Проут?
Искам да ти помогна.
Това, което ще направим, малко напомня на сън, но е наяве.
Ще броя до пет.
На три очите ти ще се затворят
и ще изпаднеш в приятно, отпускащо състояние на хипноза.
Едно, клепачите ти натежават.
Две, искам да си представиш малки оловни тежести на клепките,
от които те направо натежават.
Пулсът му е 40. Ако беше човек, щях да се притесня.
Отпусни се напълно.
Нека тялото ти се остави на вълната, която го обгръща,
докато ти потъваш надолу и надолу.
Пет, слизаш още и още по-надолу.
Сега си в хипноза.
Как се чувстваш? - Чувствам нещо като...
нищо.
Искам да се върнеш във времето.
Разкажи ми първото преживяване, което си спомняш.
Какво виждаш?
Какво беше това?
Какво виждаш?
Виждам...
Ковчег.
Сребърен.
Със син обков.
Чий е този ковчег?
На бащата на мой приятел.
Как се казва приятелят ти?
Няма да кажа.
Знаеш ли как умря баща му?
Стана злополука по време на работа.
И той загина при злополука?
Беше ранен и умря впоследствие?
Къде работеше? - Там, където убиват крави.
Къде е това място?
Пулсът скочи с десет удара.
Знаеш ли къде е това място?
Искам да се отпуснеш.
Сега се пренеси напред във времето.
Къде си?
Нощ е.
Ние сме в неговия дом. - На другото момче?
Искам той да излезе навън. - Защо?
За да гледа звездите.
Откъдето аз идвам.
Ти Проут ли се казваш?
Откъде знаеш?
Откъде си, Проут? - От планетата К-ПАКС.
Съзвездието Лира.
Всички съзвездия ли познаваш? - Повечето.
А приятелят ти? - И той.
Когато татко му се разболя, си купиха телескоп
и баща му го научи всичко за съзвездията.
Но сега те не го интересуват. - Защо?
Нещо се случи.
Затова ме повика.
Той ме вика, когато се случи нещо лошо.
Като смъртта на баща му?
Точно така.
Откъде разбра, че трябва да дойдеш? Как те повика момчето?
Просто дойдох. Разбрах.
Как стигна до Земята? - Искам да изляза навън.
Погледни жестовете му, Марк. Вече не иска да говори.
Проут, искам да се отпуснеш. Мисли си за звездите.
Ще преброя от пет до едно и ти ще се събудиш съвсем бодър.
Пет, започваш да се събуждаш. Четири, полека се осъзнаваш.
Три, почти идваш на себе си.
Две, вече си буден.
Едно.
Кога започваме? - Вече приключихме.
На това му се казваше да ме пратиш за зелен хайвер.
Искам местоположението на всички кланици в САЩ.
Колко може да са? - Не знам.
Ще елиминираме големите градове
и ще се концентрираме върху малките градчета и селата,
там, където звездите се виждат.
Джойс, разполагаме само с 6 дни.
Да взема ли кристалните чаши или да ги оставя?
Няма да ми трябват на К-ПАКС. Дори не знам какво пият там.
Мечтай си, сестро. Той може да вземе само един.
За какво си му, смръдло? Той ще вземе мен.
Как смееш? Аз не съм смръдла!
Забравете, аз ще замина. - Кой от всички ви?
Кой иска да е първи?
Ърни?
Дали е възможно да закусваме пшенични ядки вместо овесени?
Хауи?
Имам предложение, защото остава малко време.
Предлагам конкурс за есе,
за да решим веднъж завинаги кой ще замине с Проут.
Говорих с него и той прие да ги прочете всички до 27 юли.
Моля, всички желаещи да изложат мотивите си
ясно и четливо и да ми ги предадат.
Ще може ли да си взема Библията на К-ПАКС?
Разбира се. - Може да довършим есетата после.
Искам отново да се върнеш назад, но не толкова далеч във времето.
Там ли е приятелят ти?
С теб ли е сега?
Да.
Как се казва? - Не казвам.
Проут, искам да знам името му. - Няма да ти кажа.
Все някак трябва да го наричаме. Дали да не го наричаме Пит?
Не се казва така, но щом държиш.
Коя година е? - 1985.
На колко си години? - На 175.
А Пит? - На 17.
Разкажи ми за Пит.
Какво се случи?
Проблем ли има?
Затова ли те повика?
Има си приятелка. Тя е бременна.
Той се бои, че с него е свършено - жена, деца,
работата, която уби баща му. - Нея ли обвинява?
Не, не я обвинява. Просто...
Мрази оковите, които хората си нахлузват сами.
На К-ПАКС няма такива работи.
Искам да ме слушаш внимателно.
Придвижи се отново във времето. Две седмици по-напред.
Ако искаш, отвори очи или се движи.
Искаш ли? - Това го знам.
1991 г. е според Земния календар.
Пит обади ли ти се? - Няма конкретна причина.
Понякога иска да си побъбри...
С някой познат.
Разкажи ми за Пит.
Той е трепач. - Трепач ли?
Човекът, който удря кравата, за да я зашемети и да не мърда,
докато й режат гърлото.
Знам. Варварско е, нали?
Още ли живее в този град? - Не, но наблизо.
Има си малък дом, много уютно подреден.
Има дървета, няколко акри земя...
И река.
Напомня ми за К-ПАКС с изключение на реката.
Кажи ми, той ожени ли се за бременното момиче?
Забележителна памет.
Ожениха се, но тя вече не е бременна. Минали са 6 години.
Забравих името й.
Не съм ти го казвал. - Кажи ми го сега.
Сара.
Син ли имаха или дъщеря?
Ребека.
Другата седмица има рожден ден.
Какво стана? - Хауи се опита да убие Ърни.
Какво? - Добре е.
Ърни?
Нищо ми няма, д-р Пауъл. - Но какво стана?
Моят добър приятел Хауи се опита да ме удуши.
Какво?
Обичам го този негодник! - Ърни, нищо не разбирам.
Да го бяхте видели. Бях заспал с вързани ръце.
А той омота нещо около врата ми, май беше носна кърпа, и я стегна.
Нямаше как да го спра.
Когато дишането ми престана, той ме доведе тук
и ме върнаха в съзнание. Дойдох на себе си.
Знаете ли какво разбрах, д-р Пауъл?
Смъртта...
Ние не можем да я контролираме.
Защо да губим цял живот, като се боим от нея?
Отсега нататък ще спя по корем и ще ям рибата с костите.
И ще си живея живота!
Прекрасно, Ърни.
Ще се видим на сеанса утре.
Излекувах го, нали?
Проут каза, че още едно изпитание и ще съм излекуван.
А после... Бон воаяж!
Кажи ми името си!
Ще ти задам определена дата.
Искам да си спомниш къде си бил и какво си правил.
Разбираш ли? - Идеално, уважаеми господине.
Датата е 27 юли, 1996 г.
Аз съм на К-ПАКС.
Сигурен ли си? - Да, губернаторе.
Бера гъби за ядене.
Напомнят вашите трюфели. Големи и вкусни.
Обичате ли трюфели?
Чакай малко.
Ето го. - Кой, Пит ли?
Усещам, че нещо не е наред. Той се нуждае от мен.
Вече съм на земята.
С него съм. - Къде си? Какво правиш?
Край реката. Зад къщата му.
Тъмно е.
Той си съблича дрехите. - Защо го прави?
Защо? Какво ще прави?
Иска да се самоубие?
Защо иска да се самоубие?
Случило се е нещо ужасно. - Той ли е направил нещо?
Нещо нередно? - Не иска да каже.
Не мога да му помогна, ако не ми каже.
Той го знае. - А защо не иска да каже?
Защото вие ще разберете онова, което и той не иска да знае.
Трябва да му помогнеш, Проут. Помогни му да ми каже.
Той не иска, глух ли си? - Времето му изтича.
Времето изтича за всички ни.
Той скача.
Плава.
Пулсът му е 140. За бога, събуди го веднага!
Чуй ме.
Можеш да го спасиш. Ти си му приятел.
Затова няма и да се опитам. - Спаси го!
Не мога!
Течението е твърде силно. Няма шанс.
Не мога. - Слушай.
Ти помогна на много пациенти. На г-жа Арчър, на Хауи и Ърни.
Сега те моля да излекуваш Пит.
Приеми го като изпитание.
Позволи ми да говоря с него.
Ако той слуша, нека знае, че може да ми се довери,
че ако е причинил нещо на Сара или Ребека...
Влез вътре! - Не, чакайте!
Господи!
Боже мой...
Спокойно.
Всичко е наред.
Успокой се.
Ще броя назад от пет до едно,
и докато броя, ще дойдеш постепенно на себе си.
При едно ще щракна с пръсти, и ти ще се събудиш съвсем бодър.
Пет, започваш да се събуждаш.
Четири, полека се осъзнаваш.
Три, почти идваш на себе си. Две, вече си буден.
Едно.
Добре ли си? - Да.
Чувствам се чудесно.
Добре.
Благодаря.
Прощавайте, код 505? Къде се намирате?
В Ню Мексико, сър.
"Салв..."
Салвейшън!
В Ню Мексико няма Салвейшън. Има Албъкърки, Ла Крус, Розуел.
Момент, има в Санта Роза! Санта Роза...
Санта Роза.
Гелф. Прекалено е близо до Санта Роза.
Кой е най-големият местен вестник?
"Гуадалупе Каунти Обзървър". - Намери ми го.
Иди на 27 юли, 1996 г.
"Разпродажба на жива стока".
Иди на 28.
Ето го!
"Робърт Портър - удавен"!
Той се казва Робърт Портър.
Робърт Портър, намерих го.
Помня това дело. По тия места не сме имали по-сериозно.
Беше кротък човек.
Много умен и интелигентен.
И як като бик, работеше в кланицата.
Живееше на трийсетина км от града с жена си и детето.
Сара. Жена му се е казвала Сара.
Точно така.
Жалко, че си отиде така.
Имате ли време да идем дотам? - Да.
Оттогава е все пусто.
Никой не идва насам оттогава.
А нямат близки роднини да го наследят.
Повиках детективи от Албъкърки да сглобят някаква история.
Според официалната версия Портър бил на работа,
когато скитникът Дарил Уокър се появил в дома му.
Бивш затворник, който си търсел белята.
Почнал да ограбва къщата. Жената и дъщерята били отзад.
Сара?
Според експертизата Уокър вкарал жените вътре.
Изнасилил съпругата,
а после ги убил и двете.
Портър се прибрал у дома и заварил Уокър тук.
Господи.
Прекършил му врата като вейка.
Може би и аз бих реагирал така.
Реката е в тази посока.
Открили дрехите му там.
Вероятно тук е скочил.
А тази река е много опасна.
Дори през юли течението е доста силно.
Може би сгрешихме, като го обявихме за удавник.
Трупът му така и не изплува.
Докторе, ако действително сте открили Робърт Портър,
бих искал да ми съобщите веднага.
Марк.
Съжалявам. - Никога не го прави!
Няма. - Какво стана?
Открих онова, което търсех.
Сигурен ли си?
По-добре да не бях.
Сложи моето есе най-отгоре.
Проут.
Заповядай.
Събра ли си багажа? - Почти.
Светлината ми носи куфарите.
Това беше шега, Марк.
Вие, хората, нямате чувство за хумор.
Съмнявам се, че Фройд е опитвал това,
но преди да изпратим някого, ние вдигаме тост.
Става ли скоч или предпочиташ плодов сок?
Ще пробвам скоч.
Е, тогава.
За леко и приятно пътешествие.
Честно казано, К-ПАКС ми се струва много красиво местенце.
Бих искал да го видя. Дали имам някакъв шанс?
Първо трябва да опознаеш своя собствен свят.
И като стана дума, собственото ти семейство.
Покани сина си за Коледа.
Може и да те послушам.
Знаеш ли какво научих за вашата планета?
Тук има достатъчно живот за 50 планети.
Растения, животни, хора, гъби, вируси,
всички се блъскат, за да си намерят място,
изяждат се взаимно,
взаимодействат си.
На К-ПАКС няма ли такива връзки? - Никой не ги желае.
Не съм липсвал на никого, защото няма причина за това.
Но чувствам, че когато си отида оттук,
ще липсвам на някого.
Странно усещане. - Не си отивай, Проут.
Ще намеря начин да ти помогна да останеш,
като един от нас.
Ще ми липсвате, д-р Пауъл.
ГОДИШНИК Гимназия Гуадалупе
Трябва да довърша доклада си,
но май съм си загубил молива.
Вземи моя.
Много по-ефикасно пособие.
Адиос, приятелю.
Проут?
Искам да ти покажа нещо.
Това е Робърт Портър. - Проут, това си ти.
Ти и Робърт Портър сте една и съща личност.
Абсурд. Аз дори не съм човек.
Поне приеми възможността.
Ще приема възможността да съм Робърт Портър,
ако ти приемеш възможността да съм от К-ПАКС.
Сега, ако ме извиниш,
трябва да си хвана лъча.
И, Марк...
След като си открил Робърт, моля те, грижи се добре за него.
Повече не издържам! Не мога!
Искам да знам кой от нас ще дойде с теб.
Мога да ви кажа следното.
Който пръв отиде да си легне, ще получи допълнителни точки.
Не ми даде последното изпитание.
Какво е последното ми изпитание?
Да останеш тук.
И да си готов за всичко.
Изглеждате уморен, докторе. Защо не си починете?
Той никъде няма да отиде. - Ще те сменя след четири часа.
Починете си.
Трябва да хапнеш.
Нуждаеш се от храна и сън.
От "Чоу Фан". - На Бродуей с грозните фенери.
И злият келнер, който все крещи. - А курабийките нямат късмети.
Не че са ни притрябвали.
Онази нощ си познах късмета. Стоеше точно пред мен.
Надявам се, че още е там.
Какво ново, Наваро?
Залагам двайсетачка, че ще замине.
Мамка му!
По дяволите!
Две минути. Къде е д-р Пауъл?
Ще му пратя съобщение.
Една минута.
Д-р Пауъл идва.
Движи се. Повтарям. Движи се.
Какво става?
Чакай ме!
Този негодник...
Господи!
Боже мой! - Тревога!
Помогнете ми да го изкарам.
Кой е този? - Как е влязъл тук?
Това не е Проут. - Няма как да е той.
Проут си замина.
Къде е Бес?
Той е избрал Бес.
Кучка!
Сбогом, Бес.
Браво, момиче.
Бес е заминала на К-ПАКС.
Аз нямам дом. Бес
Пациент 287, Робърт Портър.
Иска ми се да кажа, че един прекрасен ден
Робърт се изправи и каза: "Гладен съм, имате ли плодове?
Но като повечето кататоници той чува всяка наша дума,
но отказва или не може да отговори.
Независимо от това, аз продължавам да го информирам.
Разказах ти за Хауи. Намери си работа в библиотеката.
Ърни е решил да става кризисен консултант.
Безпокоим се единствено за Бес.
Проверихме по приюти, църкви, автобусни спирки.
И нищо.
Не мога да го проумея. Хората не изчезват просто така.
На 27 юли? А ти нищичко не знаеш, нали?
Робърт?
Не...
Може и да си припомниш.
Когато си готов, аз ще те чакам.
Ще ти кажа нещо, Марк. Вие още не го знаете,
но ние на К-ПАКС отдавна сме го открили.
Вселената ще се разшири, а после ще се свие,
после отново ще се разшири.
И този процес ще продължи вечно.
Но когато се разшири отново, всичко ще си е каквото е било.
Грешките, които правиш сега, ще преживееш и в следващия цикъл.
Всяка своя грешка ще преживяваш отново и отново, завинаги.
Затова те съветвам да не бъркаш в този си живот,
защото това е всичко, което имаш.
Изглеждаш чудесно, Майкъл. - Мислиш ли?
Благодаря ти. А ти как си? - Добре, как мина полетът?
Нормално. - Много хубаво.
Редактор КАТЕРИНА БЪРЗЕВА